cyanic-selkie/wikianc huggingface dataset:
Krim (republyk)
Befolking
thumb|260px|Jalta, Aleksander Nevskikatedraal Neffens de folkstelling fan it Federaal Distrikt van de Krim fan 2014 bestie de befolking fan it gebiet út:
Skipio Afrikanus
Libben
Skipio waard berne yn in foarnaam Romeinsk laach dat in wichtige rol spile yn de Romeinske polityk. Hy wie de soan fan Publius Kornelius Skipio I. Yn de kriich yn Illyrje hienen de Skipioanes in soad macht krigen en yn 218 f.Kr. waard de heit fan Skipio oanwiisd om de ynvaazje fan Hannibal Barkas ta stean te bringen.
Spanje
Nettjinsteande it feit dat hy gjin magistraat wie en noch net praetor of konsul west hie, krige hy de prokonsulêre foegen mei deselde macht as in konsul, ek op militêr gebiet. Mei in leger fan krapoan tsientûzen ynfanteristen en inkelde tûzenen ruters gong hy fan board yn 210 f.Kr. tichtby by it Katalaanske Ampurias, wylst de Kartagers it lân besuden de rivier de Ebro sawat alhiel yn hannen hiene. Syn eardere ûnderfinings út de slaggen tsjin Hannibal hienen Skipio op nije ideeën brocht dy't er trochfierde yn it leger. De kohort as legerûnderdiel waard troch him yntrodusearre om de befelstruktuer te ferbetterjen en de bewapening fan syn ynfanteristen mei de koarte gladius. Ek sluet Skipio bûnskippen mei omhinne wenjende folken en joech opdracht ta it ferkennen fan de Kartaachske gebieten. Sa kaam hy derefter dat de Kartagers trije legers hienen dy't net goed gearwurken en gauris spul hienen, en dat Kartago Nova (it tsjintwurdige Kartagena) bewekke waard troch in lyts legerke fan mar tûzen man. Fan Tarrako ôf, tsjintwurdich de Katalaanske stêd Tarragona, set hy him yn 209 f.Kr. súdlik nei Kartago Nova dêr't er him troch de maritime float yn stypje liet en belegere de stêd. Omdat de baai by de stêd by ebbe sawat alhiel drûch foel, koe hy de Kartagers oer lân oanfalle en de stêd ynnimme. Dy oerwinning wie de omslach yn de Punyske oarloch. Yn in twatal slaggen dêrnei by de slach by Baekula en de slach by Ilipa, allebeide yn Spanje, fersloech er de Kartagers en ferjage harren foarfêst fan it Ibearysk Skiereilân. By Ilipa die bliken dat Skipio op taktysk flak Hannibal benei komd wie troch it tapassen fan in foarút-fariant fan Hannibal syn klassyk wurden dûbele tangebeweging yn de Slach by Cannae.
Rasjonalisme (boustyl)
thumb|250px|right|De Beurs fan Berlage yn Amsterdam fan [[Hendrik Petrus Berlage|H.P. Berlage.]] Rasjonalisme is in boustyl en designstreaming út de jierren 1926-1945. Yn Nederlân is de term Rasjonalisme foaral ferbûn oan in arsjitektuerstyl fan om 1900 hinne, dy't yntrodusearre is troch H.P. Berlage. It grutte skoallefoarbyld fan it Rasjonalisme yn de Nederlânske arsjitektuer is de Beurs fan Berlage yn Amsterdam, mar ek de Bazel yn Amsterdam fan arsjitekt Karel de Bazel.
De Bijenworf
De Bijenworf, oprjochte foàr 2012, is in museum oer it hâlden fan bijen yn Lies op it waadeilân Skylge.
Addis Abeba
Skiednis
De yn 1963 oprjochte Organisaasje fan Afrikaanske Ienheid (OAE) hat yn Addis Abeba har haadkertier. Yn 2002 waard de OAE lykwols ûntbûn en ferfongen troch de Afrikaanske Uny, dy't ek hjir festige is.
George Charles Beresford
Libben en wurk
In protte fan syn wurk hat de National Portrait Gallery yn Londen op 'e noed.
Kiëv
Skiednis
thumb|[[Sint-Sofiakatedraal (Kiëv)|Sint-Sofiakatedraal]] Kiev ûntstie oan de rivier de Dnjepr, oan de hannelsrûte fan de Varjagen nei de Griken. Wannear 't de stêd stichte is, is net dúdlik. Neffens de Nestorkronyk is it yn of foar de njoggende iuw ûntstien troch de komst fan de Varjagen of Rûs. It gebiet om de stêd hinne neamden sy Kiev-Rûs. De stêd sels wurdt Kiev neamd. Yn dy tiid libben yn 'e omkriten fan Kiev de Slavyske Poljanen.
List fan planetoïden 10001-10100
Dit is in list fan planetoïden 10001-10100.
Karel II fan Ingelân
Kening
Mar der wie in kearside. Karel syn earste minister Edward Hyde, greve fan Clarendon, oefene in wier terreur út op opposysjeleden. De ûntelbere bepalingen fan de regearing steane bekend as de "Clarendon Code". Karel hie de gewoante ministers tsjin elkoar út te spyljen. Yn syn regearingsperioade ûntstie it twapartijen-systeem yn Ingelân.
Yn 1670 sluet hy mei Loadewyk XIV it geheime Ferdrach fan Dover en yn maart en april 1672 folgen oarlochsferklearrings oan de Republyk.
Demokratyske Republyk Kongo
Religy
Utsein kristenen en moslims binne der ek noch baha'i's en oanhingers fan natoerreligys.
VSB Poëzypriis
De priis fan € 25.000, -, plus in skulptuer fan Maria Roosen, is yn 1993 ynsteld troch it VSBfûns op inisjatyf fan Huub Oosterhuis en foar it earst takend yn 1994. Yn 2010 waard de priis net útrikt fanwege finansjele problemen by it VSBfonds, as gefolch fan it yninoarstoarten fan de oandielekoers. Sûnt 2011 is de priis keppele oan de Gedichtedei, dy 't alle jierren organisearre wurdt troch Poetry International.
Tuba
Adolphe Sax hat yn syn wurk besocht om binnen de trompet/tuba-famylje alle leden in oerienkomstige klankkleur te jaan. Dat hat oan de betizing bydroegen troch der in hiele rige sakshoarns fan pikkolo oant sub-kontrabas neist de besteande trompetten by te meitsjen.
Pakistan
Lizzing
Pakistan wurdt begrinzge troch:
Skiednis
Yn 1973 waard in nije grûnwet oannommen en krige it lân offisjeel in presidint en in premier. Zulfiquar Ali Bhutto waard premier. Lykwols folge yn 1977 in nije in steatsgreep, diskear ûnder lieding fan generaal Mohammed Zia-ul-Haq.
Op 28 maaie 1998 fierde Pakistan har earste test út mei in kearnbom. Fermoedlik komt de kennis hjirfoar foar in grut diel út Nederlân, troch smokkeljen troch de Pakistaanske kearnfysikus Abdul Qadir Khan. Sûnt de oprjochting fan sawol India as Pakistan wurdt troch beide lannen twisten oer it besit fan Kasjmir.
Bataafsk-Brabân
Skiednis
Nei it oprjochtsjen fan it keninkryk Hollân yn 1806, waard by wet fan 13 april 1807 de yndieling fan it ryk fêstlein. Bataafsk-Brabân waard it departemint Brabân.
Euro
Euroteken
thumb|100px|It euroteken It euroteken bestiet út de Grykske letter ‘epsilon’ en is in ferwizing nei de letter ‘E’ dy’t yn in protte talen de earste letter fan Jeropa foarmet. De dûbelde line is it wenstige ûnderskie tusken in letter en in muntsymboal, mar wurdt ek beskôge as symboal fan de fêstheid fan de munt. It teken waard op 12 desimber 1996 presintearre troch de Jeropeeske Kommissy.
Boalserter Wettertoer
De wettertoer hat in hichte fan 37,40 meter en hat twa wetterreservoirs fan elk 200 m³.
Alex de Jong
Biografy
Anno 2010 wurket hy oan meardere projekten, wêrfan de wichtichste binne: "Sylvestre Curare" (in fantasydetective), "Godendoder" (ferhalen oer Sirkhan de barbaar; ynspirearre op Robert E. Howards Conan de Barbaar), "Ondergang" (steampunk fantasy) en "De Verschoppelingen".
Feanwâlden
It buorskip Kûkherne (lyts diel) en in diel fan it doarp (sûnt 2011) Feanwâldsterwâl heart ek by Feanwâlden.
Ierste skiednis
Eslawâld en Jehanneswâld hienen elts in eigen tsjerke. De beide plakken binne nei alle gedachten groeid nei de bediking; Eslawâld grif as earste. Twa parochy's op lytse ôfstân (ûngefear in kilometer) fan elkoar wienen yn dy tiid net libbensfetber. Jehanneswâld sil in oerwicht krigen hawwe troch de bou fan de Skierstins om 1300 hinne. Dat is it ienige oerbleaune stienhûs fan Fryslân; in gebou is relatearre is oan de behearsking en beskerming fan in gebiet dat fan grut ekonomysk belang wie. thumb|250px|left|De skierstins neffens Jakobus Stellingwerf (1724) It kleaster Klaarkamp waard de wichtichste machtsfaktor yn Feanwâlden; al hielendal om't dy yn 1439 de Skierstins oankocht. Der binne oanwizings dat Eslawâld ynearsten ûnder kleaster Mariëngaarde foel en pas letter ûnder ynfloed fan Klaarkamp komd is. Der soe dus in soarte machtsstriid tusken de beide kleasters west hawwe kinne om grûn en turf. Eslawâld ferdwûn tusken 1450-1500 as selsstannige parochy. It sintrum fan Feanwâlden kaam te lizzen yn Jehanneswâld wylst it eardere Eslawâld (tsjintwurdich 'de Hoek') in úthoeke fan it doarp waard. De tsjerke fan Eslawâld stoartte begjin 17e iuw yn. Oant nei 1800 wienen der begraffenissen op it tsjerkhôf fan it eardere doarp. Yn 1875 waard de grûn fan it Alde Tsjerkhôf ferkocht oan partikulieren.
Sûnt begjin 16e iuw waarden beide doarpsnammen gearfoege ta de mienskiplike namme 'Feenwold', letter Feanwâlden. It is de ienige plaknamme dy't einiget op –wâlden ynstee fan –wâld(e). Dat meartal hat te krijen mei it feit dat it ûntstien is út twa doarpen.
De Haven
De ûntginningsaktiviteit en turfwinning yn de midsiuwen wie oanlieding om fearten en sleaten oan te lizzen yn de rjochting fan Feanwâlden. Dy stienen yn ferbining mei de noardliker lizzende wetters, bygelyks de hjoeddeiske Lauwersmar, of mear nei it suden de Burgumer Mar en yn earder tiden oer dy wetters ek mei it kleaster Klaarkamp. De ienige feart dy't no noch befarber is, is de útgroeven Feanwâldster Feart.
Doarpswapen
It wapen is basearre op de namme fan it doarp. De skyldfoet ferwiist nei it fean (lykas eartiids yn de eardere wapens fan de feanpolders). De stins stiet foar de bekende Skierstins. De elzeblêden stean foar de Fryske Wâlden yn dit diel fan Eastergoa yn de oergong nei feangebieten oan de noardkant fan it doarp. Foar it oantal fan twa is keazen, omt Feanwâlden gearstald is út de eardere doarpkes Eslawâld en Johanneswâld. It gehiel yn de kleuren fan it gemeentewapen.
Winkelsintrum
Sûnt 2006 binne der plannen foar it bouwen fan winkelsintrum de Komerk yn it sintrum fan Feanwâlden. Yn 2009 is it foar in part klear. It leit yn de bedoeling om alle winkels yn Feanwâlden dêr ûnder te bringen.
Warner Bros. Ranch
De Warner Bros. Ranch is in filmranch yn Burbank yn 'e Amerikaanske steat Kalifornje, fuort benoarden Hollywood. De ranch ûntstie yn 1934. Foarhinne stied er bekend as de Columbia Ranch, mei't er lange tiid eigendom wie fan filmstudio Columbia Pictures. Yn dy tiid waarden der in protte bekende films en fral ek tillefyzjesearjes opnommen. Letter stie de ranch bekend as de TBS Ranch. Yn 1990 kaam de ranch yn 'e hannen fan Warner Bros. en krige er syn hjoeddeistige namme.
Bill Russell
William Felton "Bill" Russell (Monroe Louisiana, 12 febrewaris 1934 - Washington, 31 july 2022) wie in Amerikaansk basketballer. Hy spile yn syn karriêre foar de Boston Celtics en wie oanfierder fan it Amerikaansk basketbalteam dat goud wûn op de Olympyske Simmerspelen yn 1956. Russell wurdt sjoen as ien fan de bêste spilers fan alle tiden. Hy ferovere yn syn karriêre 11 kear de NBA titel.
Irkûtsk (oblast)
Bestjoersyndieling en grutte plakken
De belangrykste stêden fan de oblast binne njonken Irkûtsk, Bratsk en Angarsk: Ust-Ilimsk, Usolje-Sibirskoje en Tsjeremchovo. Meiïnoar binne der 22 stêden en 52 plakken mei in stedsk karakter. thumb|260px|De wetterkrêftsintrale by Ust-Ilimsk * Ynwennertallen binne ôfkomstich fan it Russysktalige lemma, oproppen op 31 july 2022
Graham Maby
Diskografy
Mei Marshall Crenshaw:
Mei Henry Lee Summer:
Tromboane
Yn de hjoeddeistige tiid (2007) binne der trije skoallen fan tromboanebou: De Dútske, de Frânske en de Amerikaanske bou. De Dútske boustyl is in histoarysk gefolch fan de tromboane sa't dy begûn yn de 15de iuw en is te werkennen oan de bekerkrâns (Schmetterkranz yn it Dútsk). Dy wurdt noch brûkt yn de grutte Dútske en Eastenrykske orkesten. Ek yn Nederlânske en Amerikaanske orkesten wurde datsoarte ynstruminten ek brûkt, al is it meast foar muzyk dy't by dy ynstruminten past, lykas yn de symfoanyen fan Anton Bruckner, Gustav Mahler en Robert Schuman. Yn de neamde Dútske orkesten wurde dy ynstruminten foar alle muzyksoarten brûkt. Hjir docht dan ek út bliken dat in tal orkesten harren klank oanpasse doare oan de muzyk en dat in tal orkesten krekt fêsthâlde wolle oan har tradisjonele eigen lûd. De muzikanten brûke gauris tromboanes dy't om 1900 hinne booud binne. Yn alle oare lannen fan de wrâld wurde hast allinnich tromboanes fan Amerikaanske bou brûkt. Dat is in boustyl dy't mear †ut de Frânske styl fuortkommen is en troch ynfloeden fan de jass. De Amerikaanske en Frânske tromboanes ha gjin bekerkrâns, mei om't de bekers út twa stikken besteane dy't oanelkoar laske binne foar't se oer de matrys útsmard wurde. Yn Frânske orkesten wurde ek wol Amerikaanske tromboanes brûkt, mar se besykje ek dêr om har nasjonale heldere klankstyl fêst te hâlden.
Bunschoten (gemeente)
Gemeenteried
Utslach fan de gemeenteriedsferkiezing fan 2022:
Spakenburch
Tsjerklike mienskip
De befolking fan Bunschoten-Spakenburch en Eemdijk steane noch altyd bekend as in tsjerksk folk. De measte tsjerken hawwe dan ek grifformeard yn har namme stean. De Kristenuny is noch altyd de grutste partij yn de gemeente. Mar it ferskil mei Staphorst en Urk is dat de SGP yn Spakenburch gjin oanhing hat en yn neamde plakken in grutte beweging is. Dit bepaalt noch altyd it algemiene byld fan Spakenburch foar in soad bûtensteanders. Dit levert on oantal mytes op as soenen de ynwenners net yninte wêze of dat in soad ynwenners gjin telefyzje hawwe.
Kultuer
It meastepart fan de jeugd kiest dochs noch altyd foar it libben binnen Spakenburch, krekt as harren âlden. Troch de hege huzeprizen is hjir de lêste jierren feroaring yn komd en kiest in diel fan de jongfolwoeksenen foar in goedkeapere wenning yn benammen de nijbouwiken Vathorst en Nieuwland yn Amersfoart. In fêst rolpatroan binnen de húshâlding is net mear sa sterk as eartiids. Grutte húshâldings hearre sels, op inkele útsûnderingen nei, ta it ferline.
Troch de ynfloeden fan bûtenôf is der oan de iene kant sprake fan modernisearren, wêrtroch't it doarp hieltiten mear op de grutte bûtenwrâld liket; de fiskers binne bygelyks al ferdwûn en de dracht is hast net mear te sjen. Oan de oare kant wurdt de Spakenburchske kultuer bewust keunstmjittich yn stân hâlden, om ynsetten te wurden as trekpleister foar toeristen yn musea en eveneminten.
Star Wars: The Bad Batch
Utgongspunt fan 'e plot
De leden fan Kloangroep 99 hawwe lykwols genetyske mutaasjes dy't harren by steat stelle om 'e wurking fan 'e chip yn har harsens te ûnderdrukken. Nei de Grutte Suvering fan 'e Jedi desertearje se út it Grutte Leger fan 'e Republyk, dat dan omfoarme wurdt ta de stoarmtroepers fan it Galaktysk Keizerryk. In jonge froulike kloan, Omega (Michelle Ang), dy't in net-modifisearre replikaasje fan 'e Mandaloriaanske preemjejager Jango Fett is, slút har by Kloangroep 99 oan. Seisresom reizgje se tenei troch it Stjerrestelsel en nimme se yn 'e gaoatyske tiid fuort nei de oprjochting fan it Galaktysk Keizerryk as hierlingen riskante misjes op har.
Aldheid
De westerske Aldheid begjint likernôch 5000 f.Kr. mei de ûntwikling fan it skrift. De ein fan de Aldheid is de ein fan de Klassike Aldheid: de fal fan it West-Romeinske Ryk yn 476.
Sellulêre Finzenis (Snits)
Sûnttiids is it gebou foar meardere doeleinen brûkt. Tsjintwurdich sit yn it gebou in útgeansgelegenheid, dat bestiet út ferskate kafetaria's en in diskoteek neamd Alcatraz.
Diplomasy
Diplomatike ûntwikkeling
De opkomst fan de moderne, diplomatike struktueren yn West-Europa wie oan it begjin fan de 18e iuw folslein en hat eins nea wer fuortwest. It begûn destiids mei de útwikseling fan ambassadeurs as fertsjintwurdigers fan keningen en/of it lânsbestjoer yn de frjemdte en is útgroeid ta allesomfiemjende organisaasjes op regionaal (Europeeske Uny) en mondiaal nivo (Feriene Naasjes en besibbe organisaasjes).
Selebessee
De Selebessee is in rânesee fan de Grutte of Stille Oseaan, lizzend tusken Yndoneezje en de Filipinen. Eastlik leit Borneo (Kalimantan) en súdlik it eilân Selebes (Sulawesy).
Tamyls
Religy
Wichtichste Tamyl-feesten binne Pongal, in eachstfeest dat yn het midden fan jannewaris hâlden wurdt, en Puthandu, it Tamyl Nijjier midden yn april. Fierder is ek it festival Diwali wichtich en binne der in protte oare, benammen pleatslike religieuze feesten.
Sry Lanka
De Tamyls op Sry Lanka wurde yn twa kloften ferdield. Der binne Sry Lankaanske Tamyls, de oarspronklike Tamyls fan Sry Lanka dy't ôfstamje fan de Tamyls fan it âlde keninkryk Jaffna, en der binne Indiaaske Tamyls, dy't letter troch de Britten fan India út oerbrocht binne nei Sry Lanke om op de teeplantaazjes te wurken. Dy lêste kloft wennet haadsaaklik yn de Sintrale Provinsje. De Sry Lankaanske Tamyls wenje meast yn de Noardlike- en Eastlike Provinsje. It meastepart fan de Tamyls binne hindoeïstysk en in minderheid kristlik. Hoewol't de Tamyls mar 18% fan de hiele befolking op Sry Lanka útmeitsje, is it in groep mei in sterke eigen identiteit.
Keunstdûken op de Olympyske Simmerspullen 1972
200px|thumb|right|It Olympyske Swimbad fan München
Lângoed Stoutenburg
19e en 20e iuw
Yn 1997 wurdt it yn eigendom oerdroegen oan De Vereniging tot Behoud fan Natuurmonumenten in Nederland. It Fransiskaansk Miljeuprojekt bliuwt "bewenner" fan it hûs. Ek as it yn 2000 oerdroegen wurdt oan de Stichting It Utertsk Lânskip.
It Fransiskaansk Miljeuprojekt
De kommuniteit fiert in miljeufreonlik húshâlden, kweekt griente en fruit yn in ekologyske grientetún en beheart de bosk om it hûs hinne op ekologyske wize.
Finster op de Fallei
Yn itselde jier dat it lângoed eigendom fan Het Utrechts Landschap waard, yn 2000, presintearre Het Utrechts Landschap yn de "Wike fan it Lânskip" it projekt "Finster op de Fallei". Dêryn wurdt de ûntwikkeling fan natoer yn de direkte omjouwing fan de stêdsrâne fan Amersfoort bepleite, wêrby’t de blik rjochte is op it easten, nei de Gelderske Fallei. Negative kenmerken fan dit gebiet binne: As positive skaaikenmerken fanút it eachpunt fan natoer- en lânskipsbehâld wurde neamd:
Fanút dit gegeven wurdt it petear socht mei oerheidsynstânsjes op provinsjaal en gemeentlik nivo, grûneigeners, boeren, natoerbeskermers, it wetterskip Vallei en Eem ensfh. Doel fan dit petear is om te kommen ta in yntegrale fyzje op de takomst fan it gebiet.
Lângoed Stoutenburg no
Yn 2005 hat It Utertsk Lânskip de pleats "Grut Stoutenburg" kocht, dy’t grinzet oan it terrein fan it âlde kastiel.
Elvebocht
De Elvebocht is in wetter yn de gemeente Súdwest-Fryslân en De Fryske Marren. De Elvebocht rint fan de Langsturtepoel mei in bocht nei de Gudzekop by de Goaiïngarypster Puollen by de Kop Bloksleat.
Stephen Hunter
Jonkheid en oplieding
Nei't er yn 1968 ôfstudearre wie oan 'e Noardwestlike Universiteit mei in bachelorgraad yn sjoernalistyk, waard Hunter oproppen foar it ferfoljen fan syn tsjinstplicht. Hy tsjinne twa jier yn it Amerikaanske Leger yn 'e 'Alde Garde', it Amerikaanske 3e Ynfanteryrezjimint, in ienheid dy't yn Washington, D.C. stasjonearre is en operasjonele misjes kombinearret mei seremonieel fertoan, benammen oangeande it wachthâlden by it Grêf fan 'e Unbekende Soldaat op it Nasjonaal Begraafplak Arlington. Yn dy tiid skreau Hunter ek foar in krante fan it Amerikaanske Leger, de Pentagon News.
Aleksanderje
thumb|left|Lizzing fan Aleksanderje yn Egypte Aleksanderje of Aleksandrje (Arabysk: الإسكندرية / al-ʼIskandariyyah; Ald-Gryksk: ̉Αλεξάνδρεια) is in stêd yn it noarden fan Egypte, oan de Midlânske See en de op ien nei grutste stêd fan dat lân. It leit oan de noardwestpunt fan de Nyldelta.
Jacob Slagter
As dirigint late Slagter konserten fan ûnder mear it Noard Nederlânsk Orkest, it Geldersk Orkest en Hollân Symfonia. Slagter is sjef-dirigint fan it Nederlânsk Fanfare Orkest.
Pikten
Oarsprong
thumb|200px|right|Piktyske stien. Yn de izertiid om 50 f.Kr. hinne, krekt foar de oerkomst fan Julius Caesar nei Brittanje, stoppet de Keltyske migraasje nei Skotlân. It lân wie doe ferdield yn in oantal stammen, dy't wol gauris mei inoar striden. Sy besochten yn harren libbensûnderhâld te foarsjen troch bou (koarn en hjouwer), feefokkerij (skiep), jeie (harten) en fiskerij. De Romeinen joegen dizze stammen de namme Pikten troch harren tatoeaazjes (Pikti betsjut 'ferve').
Sebastopol
Skiednis
De stêd hat slim te lijen hân fan de Dútske besetting. Hast alle fabriken en nutsbedriuwen wiene ferneatige en net mear as 6% fan de foaroarlochske wenningfoarried oerlibbe de striid. Tûzenen boargers waarden foar twangarbeid ôffierd nei Dútslân of fermoarde, wylst de russyske kriichsfinzenen deahongere en fermoarde waarden. De Dútsers wiene fan de doel de stêd de Dútske namme Theodorichhafen te jaan, mar dat plan waard net útfierd. It Reade Leger ferovere nei in koarte striid de stêd op 9 maaie 1944 wer werom. By de befrijing wennen der noch mar 3.000 minsken yn de stêd. De stêd is ien fan de trettjin stêden fan de Sovjet-Uny dy't ûnderskaat waard mei de status fan heldestêd.
Stedsyndieling
By Sebastopol hearre njonken de stêd ek wat lytsere plakken, dy't fral ûnder it Balaklavski-rajon hearre.
It besjen wurdich
In soad minsken bringe in besite oan de ruïnestêd Chersonesos mei de Vladimirkatedraal. Yn Sebastopol binne in hiel grut tal monuminten dy't de ferskillende krigen betinke. In besite wurdich is ek it panoramamuseum út 1905, dat de Krimkriich betinkt. It gebou rekke yn de Twadde Wrâldkriich skeind en in diel fan it 115 meter lange en 14 meter hege keunstwurk fan Franz Roubaud gyng ferlern, mar restauraasje folge nei de befrijing. De stêd hat ferskillende musea, werfan't faaks it Swarte Floatmuseum ien fan de bekenste is.
Wâldrock
2010
De organisaasje hat de mooglikheden foar in trochstart fan Wâldrock sjoen. Benammen de grutte bands waarden foar de organisaasje te djoer. Dêrom waard yn juny 2010 definityf besletten om definityf op te hâlden mei Wâldrock.
Sunneklaas
It Sunneklaas-feest hâldt yn dat manlju âlder as achttjin jier harren ferklaaije en mei in protte herje de kweageasten fuortjeie. Bern en froulju bliuwe binnen, oars wurde se nei hûs ta 'kneppele'. Ek mei gjin ljocht út de huzen nei bûten ta skine. Oan de ein fan de dei, om tolve oere wurde de maskers ôfset en makket eltsenien him bekend.
Tom Doherty
Karriêre
Nei't Doherty yn 'e fyftiger en sechstiger jierren as boekeferkeaper wurke hie, waard Doherty yn 1972 útjouwer fan Tempo Books. Yn 1975 waard er dêrnjonken ek noch útjouwer fan 'e science fiction- en fantasy-ymprint Ace Books, dy't yn 'e hannen fan deselde eigner (Grosset & Dunlap) wie. Yn 1980 ferliet er Ace Books om syn eigen útjouwerij, it tige súksesfolle Tor Books op te setten.
Sektor kanton (Snits)
Histoarje
De rjochtbank is stifte yn 1811 troch it Frânsk bestjoer. De earste sittingen waarden hâlden yn it Easterkoar fan de Grutte of Martinytsjerke. Hjirnei waard op it stedhûs rjochtsprutsen. Hjirnei waard om 1839 ferhuze nei it hjoeddeiske gebou fan de rjochtbank, mei troch de ynfiering fan de wet op de rjochterlike organisaasje. Yn Fryslân kamen doe trije rjochtbanken (yn Ljouwert, Snits en It Hearrenfean) mei dêrboppe in provinsjaal gerjochtshof yn Ljouwert. Oant 1 novimber 2007 wie der ek in kantongerjocht yn Beetstersweach.
Justysjegebou
It gebou hat in entree mei in lange gong, dy't oant efter it gebou rint. Oan de rjochterkant fan dizze gong wienen twa fertrekken, dy't brûkt waarden as sprekkeamer en tsjinstromte. Hielendal efteryn is de rjochtsseal, hjirneist wie de wenkeamer fan de hûsbewarder. Op de boppeferdjipping wie de Audiïnsje-seal mei dêrefter de griffy. De sittingsseal is fraai foarmjûn mei bysûnder stúkwurk. It gebou is beneamd ta ryksmonumint. Efter it gebou stiet de eardere stedsfinzenis.
Meso-Amearika
Koloniaal Tiidrek
Yn 'e folgjende iuwen waard de kultuer fan Meso-Amearika fermongen mei it roomsk-katolisisme, de Spaanske taal en oare skaaimerken fan 'e Spaanske kultuer, wylst de Spanjerts aktyf besochten de lânseigen kultueren út te rûgjen, bgl. troch alle boeken yn lânseigen talen dy't se fine koene, te ferbrânen. Nettsjinsteande dat oerlibje ek hjoed de dei noch eleminten fan 'e Mesoamerikaanske beskavings yn 'e kultueren fan 'e Yndiaanske folken fan it gebiet. Sa wurde noch in soad talen sprutsen dy't foar de Spaanske ferovering ek sprutsen waarden, en binne animistyske en sjamanistyske praktiken opnomen yn 'e pleatslike foarmen fan it roomsk-katolike kristendom.
Gerard Heymans
Libben
Yn 1890 waard Heymans beneamd as heechlearaar oan de fakulteit Letteren en Wijsbegeerte oan de Ryksuniversiteit Grins. Hy soe lesjaan yn 'e wiisbegearte en de sielekunde. Hy en syn frou wennen earst yn in hearehûs oan de Stasjonsstrjitte yn Grins dêr 't Heymans yn 1892 syn psychologysk laboratoarium opsette. Yn 1894 kamen hja yn ’e filla oan ’e Ubbo Emmiussingel te wenjen dy ’t hja ûntwerpe litten hiene troch H.P. Berlage. Fan 1908 -1909 wie Heymans rektor magnificus fan de RUG. Yn syn speech sketste er in takomst fan in psychology mei in protte maatskiplike wearde. Yn it jier dêrnei, yn 1910, stoar syn frou Anthonia.
Heymans ûnderhold in soad goede freonskippen, sa ek mei oare heechleararen. Hy makke bygelyks geregeld lange kuiers mei J. C. Kapteyn, in bekende astronoom en wie er goede freonen mei Enno Wiersma, heechlearaar psychiatry en neurology, wêrmei 't er ek meardere ûndersiken die. Dêrneist ûntfongen hy en syn frou faak besite en útfanhuzers lykas Sebald Steinmetz, in Nederlânske sosjolooch, en syn frou dy 't er yn syn studintetiid yn Leiden kennen leard hie.
Nederlânske gûne
Skiednis
De earste gûne droech de namme ‘florijn’. Dit kaam trochdat de munt fersierd wie mei de Florijnse leelje út it wapen fan de stêd Florâns yn Itaalje. Hjir waard yn 1252 de earste belangrike gouden munten sûnt de Karolingyske tiid slein. Hjirtroch falt ek te ferklearen wêrom it teken fan de gûne in ‘f’ wie.
Frederike van Uildriks
thumb|Frederike van Uildriks Frederike van Uildriks (Grins, 31 maaie 1854 - Gorssel, 12 july 1919) wie in skriuwster en natuerûndersykster. Sy wie in tiidgenoat fan Aletta Jacobs.
Liens
thumb|Tsjerke fan Liens thumb|Ynterieur tsjerke fan Liens
Skiednis
Yn de 19e iuw wie der politike ûnrêst en ferset yn liberale en yntellektuele rûnten, ûnder oaren predikanten, yn de regio. De ekonomyske tebekgong yn de kontrei waard taskreaun oan hege belestingen. Petysjes by de Kening en de Gûverneur smieten neat op. Leens stie yn dy tiid, mei in ferwizing nei de Belgyske Opstân, fanwege de rebûlje in skoftke bekend as ‘Klein Brussel’. It Marnegebiet hie ek te lijen fan de lânboukrisis fan 1880 mei syn slimme priisdalingen op de wrâldmerk. It ynfieren stoommasines yn de lânbou en it brûken fan keunstdong soargen lang om let dat de boeren de krisis te boppe komme koenen.
Saab JAS 39 Gripen
Ungemakken
Der hawwe oant jannewaris 2017 ta tsien ûngemakken west mei de Saab Gripen. Nei de earste twa ûngemakken (1989 en by in fleanshow yn Stockholm yn 1993) soe de fleanmasine neffens de pars net feilich genôch wêze. By alle tsien ûngemakken hat ien piloat it libben ferlern.
Wiardus Willem Hopperus Buma (1865-1934)
Wiardus Willem Hopperus Buma (Ljouwert, 4 febrewaris 1865 - Diepenveen, 25 desimber 1934) wie in Nederlânske boargemaster.
Trompet
Skiednis
Primitive foarrinners fan de trompet bestiene 2000 foar Kristus al. De trompet sil ûntstien wêze, doe't de lju útfûnen dat hja lûd op materialen lykas skelpen of holle buizen meitsje koene. Ien fan de âldste boarnen dy't de trompet neamd, is de Hebriuwske Bibel. Dêr wurdt praat oer bazunen of silveren trompetten fan sa'n 50 sintimeter lang. Dy trompetten wiene net folle mear as in rjochte buis dy't op 'e ein op in trachter útrûn. De Egyptners hiene lyksoartige trompetten, dêr't de trompetten fan Toetanchamon in foarbyld fan binne.
It earst wurkjende fentyl waard troch Heinrich Stölzel yn 1815 útfûn en it fentyl sa't wy dat no kenne troch François Perinet yn 1839. It fentyl waard benammen tapast op de kornet. It is net rjocht dúdlik wa't earder wie, Heinrich Stölzel of Friedrich Blühmel. Tegearre krigen se yn 1818 in patint. De earste fentilen wiene nammers net rûn mar fjouwerkant en waarden makke troch Friedrich Wilhelm Schuster.
Barend ter Haar (predikant)
Yn 1854 troude er mei Catharina Christina van Raalte (1831-1874); it pear krigen seis bern. Ter Haar wie njonken predikant ek aktyf as dichter en letterkundige; sa wied er foarsitter fan it lêste Nederlânsk Taal- en Letterkundich Kongres. Ek wie er foarsitter fan de feriening Door Eendracht Sterk. Ds. Ter Haar hat him op in soad terreinen fertsjinstlik makke foar de stêd Nijmegen. Yn de Dichtersbuert (Willemskertier) is in strjitte nei him neamd. Ter Haar waard beïerdige op begraafplak Rustoord yn Nymwegen.
Riich
It doarp is ûntstien om inkele mûnen dy't hjir stien hawwe oan de ein fan de maar, dat no de Molenrichstermaar hjit. Fan de mûnen is net ien mear oer. Yn it begjin fan de jierren 90 is besocht om guon fan de mûnen te werbouwen. De fûnsen wienen lykwols te lyts.
Luchtkessenreau
Grutte luchtkessenreauwen wurde meast brûkt as fartúch. Neffens in skip is in luchtkessenreau dúdlik flugger. Om't it net troch it wetter giet kin it ek gewoan by it strân op komme; der is gjin ferlet fan in haven mei genôch djipgong en in kade. It foardiel fan it skip is dat it troch de kyl stabiel holden wurdt; it luchtkessenreau ferweget mei de wyn en de weagen, dat de minsken wurde earder seesiik.
Lâningte fan Suëz
thumb|right|250px|De Lâningte fan Suëz.
Sharon Dijksma
Karriêre
Har ôfskie duorre lykwols net lang. Op 18 desimber 2012 waard se steatssekretaris fan Ekonomyske Saken yn it kabinet-Rutte II as opfolger fan Co Verdaas dy't opstapte omreden in affêre oangeande deklaraasjes. Dijksma wie benammen dwaande mei lânbou, natoer en itenskwaliteit, dêr't se besocht de kleau tusken natoer en lânbou lytser te meitsjen. By belange-organisaasjes lykas de Dierebeskerming en ek by lânbou-organisaasjes waard der opmurken dat der ûnder Dijksma in oare wyn waaide. Nei't Wilma Mansveld op 28 oktober 2015 opstapte as steatssekretaris fan Ynfrastruktuer en Miljeu, waard Dijksma op 3 novimber har opfolchster.
Foar de Twadde Keamerferkiezings 2017 stie se fjirde op de kandidatelist en waard se keazen foar in tredde perioade.
Ynsidint op Heuvel 192
Ynsidint
Op 17 novimber 1966 oerleine sersjant David Edward Gervase (20) en soldaat 1e klasse Steven Cabbot Thomas (21) mei de trije oare leden fan harren geweargroep, soldaten 1e klasse Robert M. Storeby (22) en de neven Cipriano S. Garcia (21) en Joseph C Garcia (20) oer harren patrûlje dy't de folgjende dei begjinne soe. Harren ienheid hearde ta C Kompanjy, 2e Bataljon (Loftlâningstroepen) fan it 8e Kavaleryrezjimint, 1e Kavalerydifyzje fan it Amerikaanske Leger en wie yn it ramt fan 'e oangeande Fjetnamoarloch yn 'e Sintrale Heechlannen fan Fjetnam stasjonearre. Gervase en Thomas sloegen foar om in "tsjep fanke" te ûntfieren en oan 'e ein fan 'e patrûlje, nei har fiif dagen lang "brûkt" te hawwen, te fermoardzjen. Neffens Storeby syn letter tsjûgenis soe dat neffens Gervase en Thomas "goed foar it moreel fan 'e geweargroep" west hawwe.
Hessel fan Martena
It portret
It by dit artikel ôfbylde portret, dat al iuwen yn de Martenstins hinge hat, waard yn 1839 foar it earst beneamd as dat fan Hessel fan Martena. Yn 2009 die út ûndersyk fan Museum Martena bliken dat it Hessel lykwols net wêze koe. Yn maaie 2010 waard de portretearre persoan troch útjouwer en bibliofyl Manfred Nippen út Frjentsjer identifisearre as Johann Ludwig Hektor von Isolani (1586-1640), kommandant fan de Kroatyske lichte kavalery yn de Tritichjierrige Oarloch.
Vologda
Ekonomy
De stêd hat mear as ien teäter, bibleteken en museums; teffens in grut ferskaat oan heger ûnderwiisynstellings.
Boeretoer
De namme Boeretoer komt fan de bank dy’t him yn de toer fêstige hie en benammen boeren as klanten hie. Nei in grut tal nammeferoarings en fúzjes fan de bank ûntstie de KBC-bank, wêrtroch't de toer ek wol as de KBC-toer oantsjutten wurdt.
Rasmus Steinsvik
Hy wie troud mei Marta Steinsvik. Fan it magazine Fedraheimen wie er redakteur fan 1889 oant 1891. Hy wie oprjochter fan de krante Den 17de Mai yn 1894, dy't er oant syn dea ta redigearre. Hy skreau ûnder oaren Martyra (1892), it ferhaal I dulsmaal (1896) en Holmgang (1909).
Keunstdûken op de Olympyske Simmerspullen 1968
De Olympyske Simmerspullen 1968, ek wol de XIXe Olympiade neamd, waarden yn 1968 yn Meksiko-Stêd, Meksiko hâlden. It keunstdûken waard hâlden yn it Alberca Olímpica Francisco Márquez.
Tomke (lêsbefoardering)
thumb|300px|It mantsje Tomke ferskynt ek yn optochten, hjir yn [[2007 yn Ingelum.]] Tomke is in lêsbefoarderingsprojekt foar pjutten. Yn 1996 ferskynde it earste Tomke-boekje dat yn in oplage fan 3.000 stiks ferspraat waard ûnder pjutteboartersplakken. Yn dat en yn lettere boekjes belibbet Tomke allerhande aventoeren mei syn hûntsje Romke en mei Kornelia, de kangoeroe (pûdehipper). Alian Akkermans wurdt ek wol 'De mem fan Tomke' neamd, om't sy oan 'e widze stie fan it fleurige pjuttefiguerke Tomke en it mantsje mei grut makke hat. Op 30 septimber 2006 fierde Tomke syn tsiende jierdei yn Stedsskouboarch De Harmony yn Ljouwert.
Keppeling om utens
Tomke webside
Studio F
Omrop Fryslân makket de skoaltelefyzje-útstjoerings dy't by de tema's oanslute.
Harnzer Belang en Harnzer Alternatyf '97
Op 8 maart 2006 stie Harnzer Belang en Harnzer Alternatyf '97 op 3 sitten yn de gemeenterie.
Robot
De tûke fan 'e wittenskip dy't it ûntwerp en de bou, betsjinning en tapassing fan robots omfiemet, is de roboatika. Dêrta wurdt ek it ûntwerp en de tapassing rekkene fan kompjûtersystemen dêr't robots mei betsjinne wurde. It doel fan 'e roboatika is de ûntwikkeling fan automatisearre masines dy't it plak fan 'e minske ynnimme kinne by gefaarlike, ientoanige en werheljende taken en yn fabrikaazjeprosessen, of dy't minsken belykje kinne wat uterlik, hâlden en dragen en/of kognysje oangiet. Fan in grut diel fan 'e robots fan hjoed de dei is de ûntwikkeling ynspirearre troch de natoer op it mêd fan bio-ynspirearre roboatika.
Sulveren Anjer
1970-1979
1971
1977
1990-1999
1990
1992
2000-
2005
Synopsis
Bibel
In stikmannich gelearden hawwe beweard dat Markus as earste syn evangeelje skreaun hat en dat Matteus en Lukas dêr gebrûk fan makke hawwe by it skriuwen fan harren eigen evangeeljes. Dêrnjonken moatte Matteus en Lukas de beskikking hân hawwe oer in tredde boarne dy't lykwols ferlern gien is en dêr't Markus gjin gebrûk fan makke hat. Dy ferlern giene boarne wurdt oantsjutten as boarne Q (fan it Dútske wurd Quelle). Yn dy boarne soenen benammen útspraken fan Jezus Kristus stien hawwe.
Saûdy-Araabje
Demografy
Sûnt it begjin fan de 20e iuw is de befolking waakst fan mei in faktor fiiftsien, fan 1,5 miljoen ynwenners nei mear as 22 miljoen.
Knoxville (Tennessee)
Iere skiednis
Foarôfgeande oan 'e kolonisaasje fan eastlik Tennessee troch de blanken waard de krite dêr't Knoxville no leit behearske troch de Yndiaanske Sjeroky (Cherokee), dy't oanhâldend yn oarloch wiene mei de Kriik (Creek) en de Sjâny (Shawnee). It plak dêr't Knoxville no leit, hiet yn dy tiid yn it Sjeroky Kuwanda’talun’yi, dat safolle betsjut as "it plak fan 'e moerbeibeammen". De earste blanke ûntdekkingsreizger dy't troch dit part fan Noard-Amearika kaam, wie nei alle gedachten de Spanjert Hernando de Soto, yn 1540. Yn 1761 diene de earste Britten de krite oan as ûnderdiel fan 'e Timberlake-ekspedysje, ûnder lieding fan Henry Timberlake.
Basra
thumb|left|Plak fan Basra yn Irak Basra (Arabysk: al-Basrah) is de op ien nei grutste stêd fan Irak. De stêd leit goed 100 km fan de Perzyske Golf oan de Sjat al-Arab (yn it ferlingde fan de Tigris en de Eufraat) yn it fierste súdeasten fan it lân.
Knoxville (Tennessee)
Antebellum
Knoxville bleau de haadstêd fan wat bekend kaam te stean as it Súdwestlik Territoarium oant dat yn 1796 ûnder de namme Tennessee as folweardige steat opnommen waard yn 'e Amerikaanske Uny. Dêrnei tsjinne it oant 1817 as haadstêd fan Tennessee, wêrnei't dy funksje oernommen waard troch Murfreesboro. Yn 't earstoan gie it Knoxville ekonomysk tige foar de wyn om't it in 'halteplak' wie oan 'e rûte dy't kolonisten folgen oer de Appalachen nei it westen. Boppedat soarge de lizzing op it punt dêr't trije wichtige rivieren gearkamen foar oanhâldend skipsferkear fan platboaiem boaten en letter fan steamboaten. Dêrtroch ûntjoech de stêd him ta in regionaal hannelssintrum, dêr't lânbouprodukten út 'e omkriten (benammen tabak, stynske weet en whiskey) ruile waarden foar katoen út 'e súdlike steaten. Yn 1855 soarge de oanlis fan it spoar fan 'e East Tennessee and Georgia Railroad by Knoxville lâns foar in nije ekonomyske ympuls.
Kongo (rivier)
De Kongo is 4373 kilometer lang (4667 kilometer as ek de Chambeshi meirekkene wurdt, dy't fia de Lualaba yn de Kongo streamt), en hat in protte streamfersnellingen en wetterfallen, wêrûnder de Livingstonewetterfallen. Dy twa meitsje skipfeart op de rivier ûnmooglik.
Jeropeeske Mienskip foar Koalen en Stiel
Dútslân-Frankryk
Dútslân hie de grutste koalfoarrie fan de seis lidsteaten. Frankryk hie oant 1957 de kontrôle oer it Saarlân. Schuman wjerhold Frânske politisy derfan om it Ruhrgebiet permanint te besetten. Ynstee dêrfan waard de rivier de Mozel kanalisearre om sa de tagong ta it Ruhrgebiet te fersekerjen.
Knoxville (Tennessee)
Amerikaanske Boargeroarloch
Yn july 1861, nei't Tennessee him by de Konfederaasje jûn hie, arrivearre de Konfederearre generaal Felix Zollicoffer yn Knoxville om as kommandant fan it militêr distrikt East-Tennessee te tsjinjen. Yn 't earstoan stelde er him duldsum op foar oanhingers fan 'e Uny oer, mar nei't pro-unionistyske guerriljastriders de sân brêgen oer de Tennessee yn 'e stêd platbaarnd hiene, fierde er yn novimber de steat fan belis yn. It befel oer it militêr distrikt gie letter foar koarte tiid oer yn 'e hannen fan George Crittenden en bedarre doe by Kirby Smith, dy't yn augustus 1862 út East-Tennessee wei in mislearre ynfal yn Kentucky die. Begjin 1863 naam generaal Simon Buckner it befel oer de Konfederearre troepen yn Knoxville en omkriten oer. Om't er in Noardlike ynvaazje ferwachte, fersterke er Fort Loudon yn West Knoxville (net te betiizjen mei it koloniale fort súdwestlik fan 'e stêd) en sette er útein mei it opsmiten fan ierden ferdigeningswâlen oeral yn Knoxville.
Demografy
Wat de etnyske opbou fan 'e befolking oangiet, dy wie yn 2010 sa: 71,5% blanken; 17,1% swarten; 4,6% Latino's; 1,6% Aziaten; 0,4% Yndianen; 0,2% Polyneziërs, Melaneziërs en Mikroneziërs; 4,6% oaren of fan mingd etnysk komôf.
Georges Levy G.L.40
Yn 1920 sette it Belgyske regear mei in loftfeartmaatskippij útein yn it doetiidske Belgyske Kongo. Dy Ligne Aérienne du Roi Albert (LARA) eksploitearre seis Levy-Lepen wetterfleantugen oer de rivier de Kongo fan Leopoldville (no Kinshasa) streamôf nei Stanleyville (no Kisani) oer in ôfstân fan 1725 kilometer. De flechten begûnen yn juny 1921 en waarden ien of twa jier letter staakt.
Konsintryske Skilen
thumb|right|sûdkant thumb|right|westkant Konsintryske Skilen is de namme fan in keunstwurk op 'e Escherrotonde, oan 'e noardkant fan Baarn. Dat is in offisjeel nammeleaze rotonde dy't in ôfslach yn 'e rjochting fan Soestdyk hat, oer de Amsterdamske Strjitwei. It keunstwurk stiet yn 'e midden fan 'e rotonde. It is in grutte bolfoarm fan roastfrij stiel dy't ôflaat is fan de houtgravuere 'Konsintryske Skilen' fan M.C. Escher, in keunstner dy't yn 1941 yn Baarn kaam te wenjen. De rotonde hjit sadwaande yn 'e folksmûle de 'Escherrotonde'.
Samarra
De stêd wie ien fan de grutste Mesopotamyske stêden. Wichtich gebou yn de stêd is de Grutte moskee fan Samarra mei in unike spiraal-minaret, dy't boud is yn 847 doe't Samarra 56 jier lang de haadstêd fan de islamityske wrâld wie, yn de tiid fan it kalifaat fan de Abbasiden.
Aegidius
Legerlieder yn Galje
Aegidius makke opgong as legerlieder fan Galje ûnder keizer Majorianus. Yn dy tiid makke it West-Romeinske Ryk in perioade fan swierrichheden troch as gefolch fan de moard op Flavius Aetius. Ferskate Germaanske folken besochten doe harren macht yn Galje te fergrutsjen. It antwurd fan de Romeinen dêrop wie in fjildtocht yn de simmer fan 457, ûnder lieding fan Aegidius. Aegidius waard nei de Ryn ta stjoerd tsjin de Ripuaryske Franken. Dy waarden tebekslein, wêrby't Keulen ûntromme wurde moast. Yn opdracht fan Majorianus werovere Aegidius Lyon dat krekt dêrfoar troch de Boergonden beset wie. En hy ferdigene mei súkses Arles, it haadplak fan de Gallyske Prefektuer, tsjin de Fisigoaten. Nettsjinsteande dy súksessen sleat de keizer nije ferdraggen mei de opstannelingen, hy joech de Boergonden in grutter fêstigingsgebiet.
Streektaal-Organisaasje yn it Nedersaksysk Taalgebiet
De SONT hat yn 2000 besocht om in offisjele ienheidsstavering foar alle Nedersaksyske dialekten yn Nederlân yn te fieren, mar state dêrby op grutte wjerstân, benammen út Twinte. Dêrtroch rûn dat projekt úteinlik op 'e non. De SONT-stavering liket oars ek frijwat op 'e Iselakademystavering.
Sûnt 1997 is de SONT oan it krewearjen om it Nedersaksysk erkend te krijen ûnder Diel III fan it Jeropeesk Hânfêst foar Regionale of Minderheidstalen, wêrmei't de taal kwa erkenning en foech op gelikense hichte komme soe mei û.m. it Frysk. Yn 2007 waard der yn it ramt fan dat projekt in petysje oerlange oan 'e Fêste Keamerkommisje foar Binnenlânske Saken en Keninkrykssaken fan 'e Twadde Keamer.
Jan Hannema
thumb|280px|Admiraal Tom Pouce Jan Hannema (Frjentsjer, 23 april 1839 - Burgum, 28 desimber 1878) wie in lyts minske. Hy joech optredens ûnder it pseudonym Admiraal Tom Pouce.
Libben en wurk
Jan Hannema wie in soan fan apteker Pieter Hannema. Syn bruorren en susters neamden him '(Us) lyts Tomke'.
Deensk Fryslân
thumb|270px|Taalkaart fan Sleeswyk út 1838. It gebiet om Tønder hinne is foar 't neist mear Deensk as Dútsk, dochs leit dêromhinne in giele gloede dat foar in part Frysk taalgebiet foarstelle moatte soe. Deensk Fryslân is in part fan Noard-Fryslân dat nei it lûken fan de nije Dútsk - Deenske grins yn 1920 yn it Deenske part fan (Noardsleeswyk) foel. Dy grins waard troch it noardlikste part fan de streek lutsen; de grins gong foar in part troch de Widuu dêr't op beide iggen Friezen wennen. Hjoed-de-dei is Deensk Fryslân "formalisearre" as it gebiet tusken de Dútske grins en de Deenske stêd Tønder.
Alexine Tinne
Jonkheid
Alexine wie de dochter fan Philip Frederik Tinne, in Nederlânske keapman dy’t him yn de Frânske tiid yn Ingelân ta wenjen sette, mar neitiid werom kaam, en baronesse Henriette van Capellen. Har mem wie in dochter fan de ferneamde fice-admiraal Theodorus Frederik van Capellen. It wie Philip syn twadde frou en Alexine waard berne doe’t hy 63 wie. De jonge Alexine krige ûnderrjocht oan hûs en hie talint foar pianospyljen. Doe’t har heit stoar wie hja tsien jier. It makke har ta ien fan de rykste erfgenamten fan Nederlân.
Reizen
Mei har mem reizge se al op jonge jierren troch Noarwegen, Itaalje en it Heine Easten, en besocht hja Egypte.
De Sahara reis
Yn jannewaris 1869 sette sy útein fan Tripoly foar in reis troch de Sahara. Sy wie fan doel om nei de Tsjaadmar te reizgjen en dan troch it Keninkryk Wadai fia Darfur nei de Boppe-Nyl. Yn Murzuq moete hja de Dútske ûntdekkingsreizger Gustav Nagtigal mei wa’t sy de tocht ûndernimme woe. Nagtigal woe lykwols earst nei it Tibesty berchtme, dat sy set ôf nei it suden sûnder him. Har karavaan waard op 1 augustus troch Toeareg oanfallen. Tinne rekke swier ferwûne troch twa houwen mei in swurd en waard dêrnei deasketten. Ek twa Nederlânske seelju út har groep ferlieze it libben. Oer it motyf fan de oanslach binne meardere teoryen. Wierskynlik binne hja it slachtoffer wurden fan in polityk spultsje yn de kriich tusken Toeareg-stammen dy't earst einige ûnder de Ottomaanske oerhearsking yn Súd-Lybje.
Hobbe Durks fan Baerdt
De aadlike Baerdts stoaren út yn 1673 mei Durk Hobbes, mar de namme Baerdt bestiet sûnttiids by de neisieten fan dy syn suster Anna Maria, har soan Hobbe Baerdt fan Sminia en syn lykneamde neisieten, yn de doopnamme Hobbe Baerdt en sûnt 1877 yn de famyljenamme Van Baerdt van Sminia. It laach Baerdt hat troch syn grutte en breedte in frij grutte rol spile yn hast alle rangen en stannen fan de Fryske maatskippij, wylst it ek no noch net útstoarn is. It laach levere: grûnbesitters fan kwizekwânsje, magistraatspersoanen, gelearden, grytmannen en ferneamde gildebruorren neist ienfâldige hânwurklju en lânarbeiders.
Peaskefjoer
Wrâldrekord
It wrâldrekord fan de heechste peaskbult stiet op namme fan it buorskip Espelo, by Holten. De hichte fan dy peaskebult wie 27 meter.
Non-teïsme
Non-teïsme is wat oars as ateïsme, dat de strange ôfwizing is fan elts leauwe yn it bestean fan goaden. Yn tsjinstelling dêrta seit it non-teïsme yn prinsipe neat oer it al of net bestean fan goaden. De term 'non-teïsme' kin dêrom as in oerkoepeljende term beskôge wurde foar libbensbeskôglike filosofyen as agnostisisme, ignostisisme, eatisme, skeptisisme, panteïsme, reklike foarmen fan ateïsme en apateïsme. It wichtichste ynterne ûnderskie binnen it non-teïsme is tusken filosofyen dy't it bestean fan goaden ûnwis achtsje en filosofyen dy't elts neamen fan goaden fan nul en gjinderlei betsjutting fine foar wêr't it om draait yn it libben.
Durk Hobbes fan Baerdt (Stellingwerven)
Durk Hobbes fan Baerdt (20 july 1619 - 1673), wie grytman fan Eaststellingwerf en Weststellingwerf.
Hobbe Sjoerds fan Baerdt
Hy boasket earst Hintke Hinnedochter yn Frjentsjer (1562-1563), dêrnei mei Lysbeth Delphi, dochter fan de sekretaris fan Frjentsjer, Dirck Gerrits fan Delft en de tredde kear mei Ida Swijns, dochter fan Jelte Andries Swijns. Ut it twadde houlik komt it grytmanslaach fan de Baerdts, dat mei in soad aadlike famyljes besibbe is, sa't bliken docht út it Stamboek fan de Fryske Adel fan M. de Haan Hettema (dl. II, kol. 61, oant. 20 by Douma). Dirk Hobbes fan Baerdt is syn soan.
Eikenrode
Jan Conrad Hacke van Meynden liet yn 1845 Lângoed Eikenrode mei syn oranzjery, koetshús, grêfkelder, iiskelder en wynkelder oanlizze ûnder tafersjoch fan arsjitekt Zocher Jr. It is no in ryksmonumint dat mids in ûnder arsjitektuer oanlein park mei bosk en fivers leit. De famylje Hacke wenne hjir 130 jier.
Atelier
It finen fan in geskikt atelier kin foar keunstners in probleem wêze omdat der oer it algemien net folle betelbere romtes binne. Grutte gemeenten besykje hjir soms wat oan te dwaan troch spesjale atelierwenten te bouwen.
Majot
thumb|right|200px|Majot Majot (Frânsk: Mayotte) is in oerseesk gebietsdiel fan Frankryk yn de Yndyske Oseaan, tusken Madagaskar en Mozambyk. De faluta is de euro. Majot brûkt de Frânske trijekleur as flagge en hat .yt as eigen topleveldomein.
Skiednis
Doe't de oare eilannen fan de Komoaren yn 1975 ûnôfhinklik waarden, wegerde Majot him hjirby oan te sluten en keas derfoar om Frânsk te bliuwen. De Komoaren wegeren om dat te erkennen en meitsje noch altyd oanspraak op het eilân. Yn 1976 waard Majot in territoriale mienskip binnen it Frânske steatsbestel. Yn 2001 waard de status fan Majot feroare yn dy fan in departemintale kollektiviteit. Nei de grûnwetlike herfoarming fan 2003 krige it de rjochten fan in oerseeske kollektiviteit wylst it de namme fan 'departemintale kollektiviteit' behold.
Keunstdûken op de Olympyske Simmerspullen 1964
Yoyogi National Gymnasium
It Yoyogi National Gymnasium waard boud yn 1964 en hie plak foar 11.300 taskôgers by it Swimmen en Keunstdûken. Hjoed de dei wurdt it stadion foaral brûkt foar iishokky. It Yoyogi National Gymnasium leit op in lytse 2 kilometer besúdwesten it National Stadium.
Egbert Hobbes fan Baerdt
Egbert wie de soan fan Hobbe Dircks fan Baerdt en Apollonia van Vierssen. Hy waard juridysk studint yn Frjentsjer op 21 oktober 1646. Hy wie grytman fan Haskerlân tusken 1650-1669 en Deputearre fan Steat yn 1655, 1668, Deputearre fan Generale Steaten yn 1661. Op 22 maaie 1653 troude hy mei Aurelia fan Hillama (21 novimber 1636 - 10 novimber 1707), in dochter fan Frederik fan Hillama en Fockje fan Sminia. Hja wertroude mei dûmny Corn. Tenninck, predikant op De Jouwer (1668-1677) en ferstoar op 16 augustus 1677.
Dûane (Nederlân)
De Dûane waard yn 1809 oprjochte, yn 'e tiid fan it Keninkryk Hollân. De tsjinst ressortearret bestjoerlik ûnder it Nederlânsk Ministearje fan Finânsjes. It foech fan 'e Dûane wurdt ûntliend oan 'e Algemiene Dûanewet, de Dûane- en Aksynswet BES en oan 'e status fan dûaniers as bûtengewoan opspoaringsamtner.
Ivich Keatsklassemint
De stân per 2017 (de keatsers sûnder nûmer binne yn 2017 net mear op 'e list fan 'e boarne oanwêzich):